**Ajánlatkérés az ENVIRODUNA Kft. könyvvizsgálói feladatainak ellátására**

**Ajánlatkérő**: ENVIRODUNA Beruházás Előkészítő Korlátolt Felelősségű Társaság

Székhely: 1053 Budapest, Curia u. 3.

**Adószám**: 12804980-2-41

**Cégjegyzékszám**: 01 09 704285

**A társaság rövid bemutatása**

Az ENVIRODUNA Kft. Budapest Főváros Önkormányzata kizárólagos tulajdonában álló társaság. A társaság 2002. évi alapítása óta fejlesztésekkel/felújításokkal kapcsolatos projektmenedzsmenti és műszaki ellenőri feladatokat lát el az alapító Fővárosi Önkormányzat, az Alapító által alapított költségvetési szervek, gazdálkodó szervezetek és egyéb szervezetek részére.

A társaságba a Budapesti Városfejlesztési és Városrehabilitációs Vagyonkezelő Zártkörűen Működő Részvénytársaság (korábbi székhelye: 1031 Budapest, Záhony utca 7.; korábbi cégjegyzékszáma: 01-10-045474; a továbbiakban: BVV Zrt.) 2015. március 31. napjával beolvadt, amely időponttól kezdődően a társaság a BVV Zrt. jogutódjaként ellátja a volt Óbudai Gázgyár területének kezelésével kapcsolatos közszolgáltatási vagyongazdálkodási feladatokat.

A társaság bevételei 80%-ot meghaladó összegben az Alapítóval kötött szerződések teljesítéséből származnak (in house társaság). A társaság munkavállalóinak átlagos létszáma 20-25 fő.

A társaság tevékenységére vonatkozó további részletes adatok az egyszerűsített éves beszámolóból érhetőek el[[1]](#footnote-1).

**A megbízás tartalma**

A könyvvizsgálat a következőket tartalmazza:

1. A Ptk. 3:129. §-ban foglaltak alapján a könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.
2. A benyújtott beszámoló (és annak kötelező tartalmi részei) megbízhatóságának vizsgálata, a beszámoló hitelesítése.
3. A társaság belső szabályozottsága, a belső szabályzatok és határozatok betartásának ellenőrzése, amennyiben azok pénzügyi-anyagi vonatkozásúak, szúrópróbaszerűen.
4. A társaság vagyoni, pénzügyi és gazdasági helyzetének elemzése és értékelése.
5. Mindaz, amit a helyes véleményalkotás a könyvvizsgáló belátása szerint megkíván.
6. A Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvényben a könyvvizsgálóra meghatározott feladatok ellátása, a törvény szerinti kérdésekben a szükséges könyvvizsgálói vélemény megadása.

**A megbízás időtartama**

3 gazdasági év, 2025. január 01-vel kezdődő és 2027. december 31-vel záródó három gazdasági év könyvvizsgálata. Így a megbízás 2028. május 31-ig tartó időtartamra szól.

**A megbízásra vonatkozó főbb szerződéses rendelkezések**

1. Nyertes ajánlattevő a könyvvizsgálatot a Magyar Köztársaság jogszabályi előírásai szerint, illetve a Magyar Könyvvizsgálói Kamara által elfogadott Nemzeti Könyvvizsgálati Standardok figyelembevételével végzi.
2. Egyösszegű éves megbízási díj, mely évente - az év végi könyvvizsgálatról szóló könyvvizsgálói jelentés átadásakor - kerül megfizetésre.

**Alkalmassági követelmények**

Az ajánlattételhez csatolni kell:

* az Ajánlattevő könyvvizsgáló társaság bemutatásáról szóló leírást, amely tartalmazza a szakmai referenciáit (külön bemutatva a jelenlegi és az elmúlt 3 évben adott vagy más, a Fővárosi Önkormányzat tulajdonában álló társaság, illetve más köztulajdonban álló gazdasági társaság részére végzett állandó könyvvizsgálati megbízásokat)
* az Ajánlattevő személyében eljáró könyvvizsgáló szakmai önéletrajzát.

**Kizáró okok**

Az eljárásban nem lehet ajánlattevő olyan gazdasági szereplő, aki az alábbi kizáró okok hatálya alá tartozik:

a) végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték;

b) tevékenységét felfüggesztette vagy akinek tevékenységét felfüggesztették;

c) egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;

d) a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint nem minősül átlátható szervezetnek.

Igazolási mód:

Ajánlattevőnek ajánlatában nyilatkoznia kell, hogy nem tartozik az ajánlatkérésben előírt kizáró okok hatálya alá.

**Ajánlattételi határidő**

2025. április 17. 10:00 óra

**Kiegészítő tájékoztatás**

A jelen ajánlatkéréssel kapcsolatos kiegészítő tájékoztatás 2025. április 14. 16:00 óráig tehető fel a [titkarsag@enviroduna.hu](mailto:titkarsag@enviroduna.hu) címre megküldve. Ajánlatkérő válaszait legkésőbb 2025. április 16. 12:00 óráig küldi meg valamennyi ajánlattevő egyidejű értesítése mellett.

**Az ajánlat benyújtásának módja**

Cégszerűen aláírt ajánlati nyilatkozat elektronikusan a [titkarsag@enviroduna.hu](mailto:titkarsag@enviroduna.hu) címre megküldve. Az ajánlati nyilatkozatot a jelen ajánlatkéréshez mellékelt tartalommal kérjük megadni.

Nyertes ajánlattevő vállalja, hogy a szerződés megkötéséhez előzetes elfogadó, továbbá összeférhetetlenségi nyilatkozatot ad. A szerződés megkötésére az Alapító jóváhagyásával kerülhet sor, az Alapítói testületi döntésének várható időpontja: 2025. június 30.

**Nyertes ajánlat kiválasztásának szempontjai**

Legalacsonyabb nettó megbízási díj (nettó Ft/év).

**Az ajánlathoz csatolandó dokumentumok:**

* Ajánlati nyilatkozat kitöltve és cégszerűen aláírva
* Az Ajánlattevő könyvvizsgáló társaság bemutatása
* Az Ajánlattevő könyvvizsgáló társaság személyében eljáró könyvvizsgáló szakmai önéletrajza
* Aláírási címpéldány, aláírás minta vagy ezzel egyenértékű okmány egyszerű másolati példánya

Budapest, 2025. április 9.

Wertán Zsolt Zoltán

ügyvezető igazgató

ENVIRODUNA Kft.

1. <https://e-beszamolo.im.gov.hu/oldal/kezdolap> [↑](#footnote-ref-1)